महिला आयोग के आंकड़ों के अनुसार गुरुग्राम ऐसे जिले के रूप में सामने आया है जहां महिलाओं का सबसे ज्यादा यौन उत्पीड़न किया जाता है। वर्ष 2015-2016 में आयोग के पास गुरुग्राम से यौन उत्पीड़न की महज 106 शिकायतें पहुंची थी। वहीं वर्ष 2016-17 में आंकड़ा बढ़कर 342 तक पहुंच गया जबकि वर्ष 2017-18 में गत वर्ष के मुकाबले 321 शिकायतें पहुंचीं। इसमें बीते साल के मुकाबले सिर्फ 21 का ही अंतर था। तीन सालों के दौरान गुरुग्राम से यौन उत्पीड़न की कुल 79 शिकायतें आयोग को मिली हैं। महिला आयोग के आंकड़ों पर नजर डालें तो तीन सालों के दौरान घरेलू हिंसा की कुल 461 शिकायतें मिली हंै। मौजूदा वर्ष में घरेलू अत्याचार के मामलों मे कमी दर्ज की गई है। वर्ष 2015-16 में महिलाओं ने 258 शिकायतें की थीं। वर्ष 2016-17 में 112 महिलाओं ने घरेलू हिंसा के खिलाफ आवाज उठाई जबकि 2017-18 के दौरान 91 महिलाओं ने शिकायतें भेजीं।